Mooimaaksessie – Vriendinne Madré Kohn (28) en Marlies Angelou (35) | SARIE
FOTO: Veronique Photography	27 Mei 2014
Mooimaaksessie – Vriendinne Madré Kohn (28) en Marlies Angelou (35)	deur SARIE.com-span
Vriendinne en vennote Madré Kohn (28) en Marlies Angelou (35) besit hul eie besigheid, Three Studio, wat fokus op retro-meubels, dekor en skryfbehoeftes. Albei is ook ma’s en sukkel om tyd vir hulself te maak.
Ek hou van die boheemse voorkoms, maar ek dink ek speel bietjie te veilig en maak te veel toe. Ek het nooit moulose klere gedra nie, nóú is ek baie lus om dit te dra! Ek weet ook hoe ek van nou af gaan poseer om die beste moontlik op foto’s te lyk.
’n Bietjie beter as wat ek gewoonlik doen… Maar ek was aangenaam verras! Ek was stomgeslaan! Dis wonderlik om te sien hoe mens eintlik kan lyk!
Hoe het jy die moomaaksessie ondervind? Life changing. Ek beveel dit vir enige iemand aan, want ek is so bly ek het dit gedoen! Ek het nie geweet ek is tot so iets in staat nie. Ek het baie lanklaas iets so selfsugtig (en wonderlik!) vir myself gedoen.
My vriendin en venoot Madré het voorgestel dat ons hierdie shoot doen. Ek was skepties in die begin, omdat ek dit voorheen gedoen het toe ek single, jonk en maer was. Ek is nou ’n ma van twee en het intussen baie verander… Dit was ’n uitdaging om my selfvertroue terug te kry en weer net mens te voel. Dít het wonders gedoen!
Ek is baie open minded wat klere aanbetref. Ek verkies om mooi en gemaklik te voel. Leverne (die grimeerkunstenaar) was ongelooflik goed. Dit is ’n totale nuwe voorkoms vir my, maar ek het baie gemaklik gevoel – Leverne is baie inspirerend! Dié nuwe styl is maklik om vol te hou en ek het geleer om prakties te dink oor my voorkoms.
Swart broekpak, pienk chiffon-rok, pienk en swart toppies van Phenomena Clothing Grys chiffon-top van Reverse Clothing